text: Højesteret: Esbjerg må beholde de 265 mio. kr.
  30 januar 2013 kl. 11.54
  Højsteret har afgjort, at Esbjerg Kommune må beholde de 265 millioner kroner, der kom ind fra salget af Esenet og Kabel-TV til TDC i 2006.
  Højestreret siger dermed, at det er kommunens penge - ikke forbrugernes.
  Manden bag sagen, borger og tidligere Esenet-bruger Hans Sønderby, mente ellers, at kommunen skulle udbetale de penge, de fik for salget, til de brugere, der havde betalt og var tilsluttet Esenet.
  - Jeg har aldrig været i tvivl om, at indtægterne fra salget tilhørte kommunen og glæder mig over, at vi endelig kan få sat punktum i sagen og komme videre, siger Esbjergs borgmester Johnny Søtrup.
  Kommunen har bl.a. brugt pengene på opførelse af svømmehallen i Bramming, renovering af Domkirkepladsen i Ribe, renovering af Blue Water Arena, om- og tilbygning af Stadionhallen, renovering af Ribe Kunstmuseum og udbygning af sælariet ved Fiskeri- og Søfartsmuseet.
  